laion/Wikipedia-Exotic huggingface dataset:
בארט רמסלאר

בארט רמסלאר (בהולנדית: Bart Ramselaar; נולד ב-29 ביוני 1996 באמרספורט שבהולנד) הוא כדורגלן הולנדי המשחק בעמדת הקשר ההתקפי בקבוצת אוטרכט מליגת העל ההולנדית ובנבחרת הולנד. רמסלאר גדל במחלקות הנוער של VVZA, רודה '46 ואוטרכט. ב-1 במרץ 2015 ערך את הופעת הבכורה שלו בקבוצה הבוגרת של אוטרכט, בתיקו 0-0 נגד פיינורד במסגרת המחזור ה-25 בליגת העל ההולנדית לעונת 2014/2015. ב-17 במאי הבקיע את שער הבכורה שלו במועדון, בתיקו 3-3 נגד ויטסה ארנהם במסגרת המחזור ה-34 בליגה. הוא ערך 44 הופעות ליגה במדי המועדון, בהן הבקיע שבעה שערים. ב-18 באוגוסט 2016 חתם רמסלאר בפ.ס.וו. איינדהובן מליגת העל ההולנדית. ב-28 באוגוסט ערך את הופעת הבכורה שלו במועדון, בתיקו 0-0 נגד חרונינגן במסגרת המחזור הרביעי בליגה לעונת 2016/2017. ב-10 בספטמבר הבקיע את שער הבכורה שלו במועדון, בניצחון 4-0 על ניימכן במסגרת המחזור החמישי בליגה. הוא ערך 62 הופעות ליגה במדי המועדון, בהן הבקיע ששה שערים, וזכה עם המועדון באליפות הולנד בעונת 2017/2018. ב-24 באוגוסט 2019 חזר רמסלאר לאוטרכט מליגת העל ההולנדית. ב-9 בנובמבר 2016 ערך רמסלאר את הופעת הבכורה שלו בנבחרת הולנד, בתיקו 1-1 נגד נבחרת בלגיה במשחק ידידות. פ.ס.וו. איינדהובן אליפות הולנד (1): 2017/2018 מדיה וקבצים בנושא בארט רמסלאר בוויקישיתוף בארט רמסלאר, באתר Transfermarkt בארט רמסלאר, באתר Soccerway בארט רמסלאר, באתר WorldFootball.net בארט רמסלאר, באתר National Football Teams בארט רמסלאר, באתר FootballDatabase.eu
קינג שצ'צ'ין

קינג וילקי מורסקיה שצ'צ'ין בפולנית: (King Wilki Morskie Szczecin) הוא מועדון כדורסל פולני משצ'צ'ין המשחק בליגת העל הפולנית, בליגת האלופות בכדורסל, ובליגה הצפון אירופית. המועדון הוקם בשנת 2004 וזכה באליפות הראשונה שלו בשנת 2023. המועדון הוקם בשנת 2004 ולאחר מספר שנים בליגות הנמוכות הצליח להעפיל לליגת העל הפולנית בשנת 2015, המועדון הצליח להתבסס באמצע הטבלה אבל לא הצליח להתקרב לאליפות והישג השיא שלו היה רבע גמר. בעונת 2022/2023 המועדון סיים במקום השני בעונה הסדירה, וניצח בגמר את שלונסק ורוצלב 2-4. ארצות הברית ברנדון בראון ארצות הברית אלכס המילטון פולין מאצ'יי לאמפה ארצות הברית טייווין מקי אליפות פולין: זכיות (1): 2023 מדיה וקבצים בנושא קינג שצ'צ'ין בוויקישיתוף אתר האינטרנט הרשמי של קינג שצ'צ'ין קינג שצ'צ'ין, ברשת החברתית פייסבוק
איימי ג'ו ג'ונסון

איימי ג'ו ג'ונסון (באנגלית: Amy Jo Johnson; נולדה ב-6 באוקטובר 1970), היא שחקנית אמריקאית. מוכרת בעיקר בשל גילום דמותה של קימברלי, הריינג'רית הוורודה, בסדרה הפאוור ריינג'רס. ג'ונסון נולדה במסצ'וסטס. אמה הייתה מנהלת חנות בגדים ואביה היה מוכר מכוניות. בילדותה למדה התעמלות, היא עברה לניו יורק על מנת לפתח קריירת משחק ולמדה שם בבתי ספר לאמנויות הבמה, לאחר מכן עברה ללוס אנג'לס וזמן קצר אחרי כן קיבלה את תפקיד הפאוור ריינג'רית הורודה בסדרה מייטי מורפין פאוור ריינג'רס. היא שיחקה את אחד התפקידים הראשיים בסדרה פליסיטי. בקולנוע שיחקה בסרט ביוגרפי אודות סטיב פריפונטיין. היא מתגוררת כיום בטורונטו, קנדה. אתר האינטרנט הרשמי של איימי ג'ו ג'ונסון (באנגלית) מדיה וקבצים בנושא איימי ג'ו ג'ונסון בוויקישיתוף איימי ג'ו ג'ונסון, ברשת החברתית פייסבוק איימי ג'ו ג'ונסון, ברשת החברתית אקס (טוויטר) איימי ג'ו ג'ונסון, ברשת החברתית אינסטגרם איימי ג'ו ג'ונסון, במסד הנתונים הקולנועיים IMDb (באנגלית) איימי ג'ו ג'ונסון, באתר AllMovie (באנגלית) איימי ג'ו ג'ונסון, באתר Rotten Tomatoes (באנגלית) איימי ג'ו ג'ונסון, במסד הנתונים הקולנועיים KinoPoisk (ברוסית) איימי ג'ו ג'ונסון, באתר ספוטיפיי איימי ג'ו ג'ונסון, באתר Last.fm (באנגלית) איימי ג'ו ג'ונסון, באתר AllMusic (באנגלית) איימי ג'ו ג'ונסון, באתר MusicBrainz (באנגלית) איימי ג'ו ג'ונסון, באתר דיזר איימי ג'ו ג'ונסון, באתר Discogs (באנגלית) איימי ג'ו ג'ונסון, באתר Songkick (באנגלית) איימי ג'ו ג'ונסון, באתר אמזון מיוזיק
הנוקמים הצעירים

"הנוקמים הצעירים" (באנגלית: The AVengerS) הם קבוצה של ילדים שיהיו בשנים 2026 ו-2027 בשני הסרטים הסוגרים בסדרת סרטי "הנוקמים", בשם "הנוקמים: שושלת קאנג", ו"הנוקמים: מלחמות סודיות". הם הצטרפו בגלל אירועי "סוף המשחק". הקבוצה כוללת ילדים צעירים שיפורסמו בהמשך. הנוקמים הצעירים הצטרפו בגלל אירועי "סוף המשחק", בו כמעט כל גיבורי על הלכו לעולמם בקרב עם תאנוס, אז הנוקמים הצעירים הגיעו ועוצרים פשעים. בכנס סן דייגו 2022 הוכרזו כל הסרטים החדשים של מארוול, שם הוכרזו שני הסרטים האחרונים בסדרת סרטי "הנוקמים", שבעקבות האירועים בסוף הסרט "סוף המשחק", שם כמעט כל הגיבורים הלכו לעולמם בקרב עם תאנוס. שני הסרטים שיככבו בהם "ההאוונג'רס הצעירים" הם "הנוקמים: שושלת קאנג" ו"הנוקמים: מלחמות סודיות". ההאוונג'רס הצעירים יהיו בדיוק כמו האוונג'רס הרגילים, רק ילדים צעירים במקום מבוגרים. ערך מורחב — הנוקמים: שושלת קאנג הסרט החמישי בסדרת סרטי "הנוקמים" יצא בשנת 2026 והוכרז בשנת 2022. הסרט יספר על גורל האוונג'רס הרגילים לבין האוונג'רס החדשים, "הנוקמים הצעירים". הסרט אמור להיות בין הטובים בסדרה, הוא אמור לצאת במאי 2026 ולהיות הסרט אחד לפני האחרון בסדרת הסרטים של "הנוקמים" שהתחילה בשנת 2012 בסרט "הנוקמים". ערך מורחב — הנוקמים: מלחמות סודיות הסרט השישי והאחרון בסדרת סרטי "הנוקמים" יצא בשנת 2027 והוכרז בשנת 2022. הוא אמור להיות הסרט בין הטובים בסדרה, כמו קודמו. הסרט ימשיך בדיוק באותה נקודה שהסרט הקודם הסתיים, ולא בטוח בכלל שהאוונג'רס הרגילים יהיו בסרט הזה והקודם לו. הסרט יצא בדיוק שנה אחרי הסרט הקודם, במאי 2027. זהו הסרט האחרון בסדרה שהתחיל בשנת 2012 ונגמר ב-2027, בסרט הזה. הטרילוגיה וכל סדרת הסרטים החלה בשנת 2012 עם הסרט "הנוקמים" שהצליח מאוד והציג רק את הגיבורים איירון מן, הענק הירוק, תור, קפטן אמריקה, והאלמנה השחורה. בשנת 2015 יצא הסרט השני בסדרה, "הנוקמים: עידן אולטרון", שהציג את אותו הקאסט והצליח גם מאוד. בשנת 2018 יצא הסרט "הנוקמים: מלחמת האינסוף, שהציג את הקאסט המקורי וספיידרמן, שומרי הגלקסיה, תאנוס, וונדה, דוקטור סטריינג', פלקון, הפנתר השחור, ויז'ן, ונוספים. בשנת 2019 יצא הסרט הרביעי בסדרה, "הנוקמים: סוף המשחק", שהיה הסרט הטוב ביותר מכל הארבעה, ומציג את גורלם של האוונג'רס. בשנת 2026, כ-7 שנים אחרי קודמו, יצא הסרט "הנוקמים: שושלת קאנג", שמציג לראשונה את "הנוקמים הצעירים". בשנת 2027, כשנה אחרי, יצא הסרט האחרון בכל סדרת סרטי "הנוקמים": "הנוקמים: מלחמות סודיות". נכון להיום, מארוול זה סרטי הקולנוע המצליחים בעולם, ואם לא היה את איירון מן או שהוא היה נכשל בקופות, אז לא היה אפילו סרט אחד של "הנוקמים". סדרת הסרטים הזו היא פריצת דרך בעולם הקולנוע, שהייתה 15 שנים שלמות, משנת 2012 ועד שנת 2027.
פאראלימני

פאראלימני (ביוונית: Παραλίμνι) היא עיירה בדרום־מזרח קפריסין. במרחק קטן מהחוף, במחוז פמגוסטה. היישוב קיבל את שמו מאגם סמוך (לימני ביוונית פירושו 'אגם'), שמתמלא מים בחורף. אגם עונתי זה הוא האזור הנמוך ביותר בחלקו המזרחי של האי. בתקופה ההלניסטית הייתה בעבר עיירה בשם לבקולה במקום היישוב המודרני, ובתקופה הביזנטית היו שם יישובים רבים שעיקר עיסוקם היה חקלאות. יש לציין כי האדמה עדיין פורייה באזור זה ויש לה גוון אדום בגלל תכולת הברזל הגדולה. מאז הפלישה הטורקית לקפריסין ב-1974, העיירה גדלה, עקב הגירה של פליטים רבים שברחו מהצפון. רבים מן התושבים העובדים באתרי התיירות של פרותראס ואיה נאפה מתגוררים בפאראלימני, המהווה את המרכז המנהלי הזמני של מחוז פמגוסטה והיישוב הגדול ביותר באזור "היווני קפריסאי המבוקר של המחוז". העיירה הפכה להיות מעין עיר בירה קטנה באזור היווני של פמגוסטה. בפאראלימני קיימת קבוצת כדורגל בשם אנוסיס נאון פאראלימני המשחקת בליגת העל הקפריסאית. כנסיית סנט גיאוגיוס העתיקה כנסיית סנט אגיוס כנסיית סנט ורוורה רחוב בפרותראס הסמוכה אתר האינטרנט הרשמי של פאראלימני (ביוונית) פאראלימני, ברשת החברתית פייסבוק פאראלימני, ברשת החברתית אקס (טוויטר) The great history of Paralimni, CYPRUS iNFORM
העידן המוזהב

העידן המוזהב (באנגלית: Gilded Age) היה עידן בהיסטוריה של ארצות הברית, שנמשך בין השנים 1877–1900, ובא בין תקופת השיקום לעידן הפרוגרסיבי. הייתה זו תקופה של צמיחה כלכלית מהירה, במיוחד בצפון ובמערב ארצות הברית. כאשר השכר האמריקאי צמח במהירות רבה בהשוואה לאירופה, במיוחד עבור עובדים מיומנים, והתיעוש שדרש כוח עבודה בלתי מיומן באופן הולך וגדל, התקופה אופיינה בזרם של מיליוני מהגרים אירופיים. בין 1860–1890 הביאה ההתרחבות המהירה בתיעוש לגידול של 60% בשכר הריאלי וחלחלה אל כוח העבודה ההולך וגדל. השכר השנתי הממוצע לעובד תעשייתי (כולל גברים, נשים וילדים) עלה מ־380 דולר ב־1880 ל־564 דולר ב־1890, עלייה של 48%. לעומת זאת, העידן המוזהב היה גם עידן של עוני מחפיר (אנ') ואי שוויון, כאשר מיליוני מהגרים - רבים מאזורים עניים - זרמו לארצות הברית, והריכוז הגבוה של העושר (אנ') הפך גלוי יותר ומעורר מחלוקת. מסילות הברזל (אנ') היוו את ענף הצמיחה העיקרי, עם חשיבותם של מערכת המפעלים, הכרייה והפיננסים. ההגירה מאירופה, וממזרח ארצות הברית (אנ'), הביאה לצמיחה המהירה של המערב, שהיה מבוסס על חקלאות, חוות וכרייה. איגודי עובדים הפכו חשובים יותר ויותר בערים התעשייתיות שצמחו במהירות. שני שפלים גדולים במדינה כולה - המשבר הפיננסי של 1873 והבהלה של 1893 - קטעו את הצמיחה וגרמו לטלטלות חברתיות ופוליטיות. הדרום נותר הרוס כלכלית לאחר מלחמת האזרחים האמריקאית; כלכלת האזור הפכה יותר ויותר קשורה לסחורות, כותנה וייצור טבק, שסבלו ממחירים נמוכים. עם תום תקופת השיקום ב-1877, נשלל מאפרו-אמריקאים בדרום הכוח הפוליטי וזכויות ההצבעה והם נשארו מקופחים כלכלית. הנוף הפוליטי אופיין בכך שלמרות שחיתות מסוימת, אחוז ההצבעה בבחירות היה גבוה מאוד ובבחירות הארציות היו שתי מפלגות שוות בכוחן. הנושאים המדוברים היו תרבותיים (במיוחד בנוגע לחוק יובש, חינוך וקבוצות אתניות או גזעיות) וכלכליים (מכסים והיצע כסף). עם הצמיחה המהירה של הערים, השתלטו יותר ויותר קבלני קולות על הפוליטיקה העירונית. בעסקים נוצרו נאמנויות ארציות חזקות בתעשיות מסוימות. איגודי עובדים נלחמו למען יום העבודה בן שמונה שעות, וביטול העסקת ילדים; הרפורמים ממעמד הביניים דרשו רפורמה בשירות המדינה (אנ'), איסור על משקאות חריפים ובירה, וזכויות בחירה לנשים. ממשלים מקומיים ברחבי הצפון והמערב החלו לבנות בתי ספר ציבוריים, בעיקר בתי ספר יסודיים ובתי ספר תיכוניים ציבוריים החלו להופיע. הזרמים הדתיים הרבים גדלו במספר חבריהן ובעושרן, כשהקתולית הפכה לגדולה ביותר. כולם הרחיבו את פעילותם המיסיונרית לזירה העולמית. קתולים, לותרנים ואנגליקנים הקימו בתי ספר דתיים, כאשר הגדולים שבהם הקימו מכללות, בתי חולים וארגוני צדקה רבים. רבות מהבעיות עמן התמודדו בחברה, במיוחד בעיית העוני, הולידו ניסיונות לרפורמות בעידן הפרוגרסיבי שבא לאחר מכן. המערב הישן של אמריקה בל אפוק העידן המוזהב, באתר אנציקלופדיה בריטניקה (באנגלית) 1890 Census Bulletin (11th Census). United States Census Office. 1892. p. 2. Stiglitz, Joseph (2013). The Price of Inequality: How Today's Divided Society Endangers Our Future. W. W. Norton & Company. p. xxxiv. ISBN 978-0-393-34506-3. Archived from the original on January 20, 2023. Retrieved November 12, 2015. Hudson, Winthrop S. (1965). Religion in America. New York: Charles Scribner's Sons. pp. 228–324.
חנניה מחדייב

חנניה מחדייב (במקורות לועזיים: Ananias of Adiabene; ‏~‏15 לפנה"ס – ~30) היה סוחר יהודי, כנראה ממוצא הלינסטי, שניהל תעמולה דתית להמרת דת ליהדות בתקופה הראשונה לספירה הנוצרית. חנניה בלט בחצרו של המלך אבינרגאוס הראשון (אנ') והשתמש בקשריו להפצת היהדות בקרב עובדי האלילים. בין המתגיירים הבולטים שגייר הייתה הנסיכה סימאכו (אנ') ובעלה זוטוס השני (אנ') מלך ממלכת חדייב הפרתית. בן ציון לוריא, לתולדות היהודים במדינת חדייב, סיני, קד (תשע"ד), עמ' סז-סח, ע, עד שלמה רוטנברג, תולדות עם עולם, ג, עמ' שט–שיד (בית הילני המלכה) היימן גרשון אנלוב (אנ'), ‏"ANANIAS OF ADIABENE", במהדורת 1901–1906 של האנציקלופדיה היהודית (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חנניה מחדייב".
Our Songs

Our Songs (בעברית: השירים שלנו) הוא אלבום האולפן השמיני של אנסטייז'ה, שיצא לאור ב-22 בספטמבר 2023, בהוצאת חברת התקליטים סטארס ביי אדל. זהו אלבומה הראשון מאז Evolution‏ (2017). האלבום כולל בעיקר פרשנויות מתורגמות לשירי רוק גרמניים. בסוף אוקטובר 2022, במהלך "I'm Outta Lockdown Tour", אנסטייז'ה חשפה בערוץ הבריטי שהיא עבדה על פרויקט מיוחד שתוארך לצאת ב-2023 ואמרה: ”זה פרויקט שמעולם לא עשיתי בעבר ואני אוהבת להתנסות בדברים חדשים”. באפריל 2023 נודע בכלי תקשורת שהשירים באלבום יציגו פרשנויות לשירים בשפה הגרמנית שתורגמו לשפה האנגלית. באתר האינטרנט של אנסטייז'ה, האלבום תואר כך: ”מ-100% פופ ועד להמנוני רדיו מסוגת ארנה רוק, האלבום מפגיש קלאסיקות מסוגות מוזיקליות ומעשורים שונים, ומציג לראשונה את נקודות השיא הללו של היסטוריית המוזיקה הגרמנית לקהל בין-לאומי”. האלבום כולל גרסאות של "Born to Live Forever" מאת Unheilig, "Forever Young" מאת אלפאוויל ו-"Still Loving You" מאת סקורפיונז. אנסטייז'ה ביצעה את "Best Days" בפעם הראשונה ב-Morgenmagazin במסגרת ZDF-Morgenamagazin ב-31 במאי, ומאוחר יותר ב-Schlagerboom Open Air‏ 2023 ב-1 ביולי. ביצועים נוספים נעשו לקידום האלבום, כמו הופעה ב-Starnacht Aus Der Wachau באוסטריה ב-22 וב-23 בספטמבר, ששודרה ב-23 בספטמבר בערוץ ORF. ב-Culturefix נכתב: ”זהו בהחלט קונספט ייחודי לאלבום וסביר להניח שרבות מהרצועות ירגישו מקוריות ורעננות למאזינים מחוץ לגרמניה”. הסינגל המוביל מהאלבום, "Best Days" פורסם ב-28 באפריל 2023. זוהי גרסת כיסוי ל-"Tage wie diese (Days Like These)" דיי טוטן. ב-14 ביולי יצא הסינגל השני, "Supergirl". השיר הוקלט במקור ויצא כסינגל הבכורה על ידי להקת הפופ רוק הגרמנית רימון בשנת 2000. סינגל שלישי, "Now or Never", פורסם ב-25 באוגוסט 2023. באותו יום פורסם גם וידאו קליפ נלווה. השיר הוא גרסת כיסוי לשירו של יוהנס אורדינג "An guten Tagen" שיצא לאור ב-2019. ב-21 בספטמבר 2023, בסמוך ליציאת האלבום פורסם הסינגל הרביעי מתוכו "Just You" שהוקלט ביחד עם פיטר מאפי. סינגל חמישי בשם "Highs & Lows" פורסם ב-7 ביוני 2024, המגיע מתוך גרסת הדלוקס של האלבום, שיצאה לאור ב-21 ביוני 2024. שתי רצועות נוספות נכללו גם הן במהדורה. מידע על הסינגל "Our Songs" באתר מיוזיק בריינז מידע על היצירה "Our Songs" באתר Discogs Our Songs באתר של חברת המצעדים הרשמית Anastacia Releases New Single ‘Best Days’, Pays Tribute To German Pop Hits On New Album ‘Our Songs’ – Culture Fix (באנגלית בריטית) Sarah Louise, Anastacia Releases New Single ‘Best Days’, Anastacia Fanclub, ‏2023-04-27 (באנגלית אמריקאית) Home, Anastacia - Our Songs (באנגלית אמריקאית) Anastacia heads to Lisbon to sing about her 'Best Days', OUTInPerth | LGBTQIA+ News and Culture, ‏2023-05-01 Retro Pop, Anastacia releases new single Supergirl from forthcoming LP Our Songs, RETROPOP - Fashionably Nostalgic | News, Interviews, Reviews, and more..., ‏2023-07-09 (באנגלית בריטית) "Instagram post by Anastacia", www.instagram.com "Instagram post by Anastacia" Anastacia - Now Or Never (Official Video), נבדק ב-2023-08-25 Anastacia x Peter Maffay - Just You (Official Video), נבדק ב-2023-09-23 Connor Gotto, Anastacia releases new single Highs & Lows from deluxe Our Songs LP, RETROPOP, ‏2024-06-08 (באנגלית בריטית) Our Songs (Gold Deluxe Edition), 2024-06-21, נבדק ב-2024-07-19
בית העלמין דנילובסקויה

בית העלמין דנילובסקויה (ברוסית: Даниловское кладбище) הוא אחד מבתי הקברות הגדולים במוסקבה. ממוקם ברובע דונסקוי במחוז הדרומי של העיר. נוסד ב-1771 והשטח הכולל הוא 35 דונם. משפחת טרטיאקוב איליה אוסטרוכוב ולרי וורונין גלימזיאן חוסאינוב (אנ') מטרונה ניקונובה (אנ') מחמוד אסמבייב (אנ') בוריס נוביקוב (אנ') סרגיי אוורינצב (אנ') משפחת טרטיאקוב ולרי וורונין ‏גלימזיאן חוסאינוב איליה אוסטרוכוב מדיה וקבצים בנושא בית העלמין דנילובסקויה בוויקישיתוף אתר האינטרנט הרשמי של בית העלמין דנילובסקויה (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
סגל כתבי הבית הלבן

סגל כתבי הבית הלבן (באנגלית: White House press corps) הוא קבוצת העיתונאים, הכתבים וחברי התקשורת המוצבים בדרך כלל בבית הלבן בוושינגטון די. סי. כדי לסקר את פעילותו של נשיא ארצות הברית, אירועי הבית הלבן ותדריכי חדשות. משרדיהם ממוקמים של הבית הלבן. לסגל כתבי הבית הלבן היה תפקידים היסטוריים בבית הלבן עוד בתחילת המאה ה-20. קיימת אגדה אורבנית של הנשיא תאודור רוזוולט שמבחין בקבוצת כתבים בגשם שמחפשים מקורות לסיפוריהם ומזמין אותם לבית הלבן. מחקר היסטורי שלאחר מכן מתאר כיצד כתבים הצליחו להתחיל עם סיפורים קטנים בבית הלבן ולאחר מכן הגדילו את נוכחותם והשפעתם במשך שנים רבות. דובר הבית הלבן, או סגנו, מקיים בדרך כלל תדרוך חדשותי בימי חול בחדר תדרוך העיתונאים של הבית הלבן, אותו מאיישים 49 כתבים. כל מושב מוקצה לארגון חדשות, כאשר הארגונים הבולטים ביותר תופסים את שתי השורות הראשונות. כתבים שאין להם מקום מושב רשאים לעמוד. לעיתים קרובות מתאספת קבוצה קטנה יותר של כתבים המכונה "צוות העיתונות" כדי לדווח לעמיתיהם על אירועים שבהם המקום יקשה על הסיקור הפתוח מבחינה לוגיסטית. יכולים להיות צוותים שונים המורכבים בכל יום נתון כדי לכלול צוות המכסה את הנשיא, סגן הנשיא, הגברת הראשונה וחברים בולטים אחרים בצוות. כאשר נבחר נשיא ארצות הברית חדש, חלק מארגוני החדשות מחליפים את הכתבים שלהם, לרוב לכתב שהוקצה לסקר את הנשיא החדש במהלך הקמפיין הקודם. לדוגמה, לאחר הבחירות לנשיאות ארצות הברית ב-2020, פיטר דוסי, כתב הקמפיין הראשי של פוקס ניוז במהלך השנתיים בהן ג'ו ביידן ערך קמפיין לנשיאות, עבר להיות הכתב הראשי של הבית הלבן בערוץ החדשות בכבלים, במקום ג'ון רוברטס, שהיה הכתב הראשי בתקופת הנשיאות של דונלד טראמפ. ערך מורחב – חדר תדרוך העיתונאים של הבית הלבן חדר תדרוך העיתונאים של הבית הלבן על שם ג'יימס ס. בריידי הוא אולם קטן באגף המערבי של הבית הלבן, בו מעניק דובר הבית הלבן תדרוכים לכלי התקשורת ונשיא ארצות הברית פונה לעיתים לתקשורת ולאומה. הוא ממוקם בין משרדי עיתונאי הבית הלבן למשרדו של דובר הבית הלבן. תדרוך העיתונאים הראשון בבית הלבן נערך במרץ 1913 בחדר הסגלגל, בתקופת נשיאותו של הנשיא וודרו וילסון. מאז ועד לשנת 1969 הצהרות מהנשיא ומסיבות העיתונאים נערכו במקומות שונים, כולל חדר ההסכם ההודי (Indian Treaty Room), אודיטוריום מחלקת המדינה והחדר המזרחי בבית הלבן. בשנת 1969, כדי להכיל את המספר ההולך וגדל של העיתונאים שנשלחו לדווח מהבית הלבן, הורה הנשיא ריצ'רד ניקסון על כיסוי בריכת השחייה המקורה, שהותקנה עבור הנשיא פרנקלין דלאנו רוזוולט שסבל משיתוק ילדים והיה מרותק לכיסא גלגלים, ומעליה הקים משרדי עיתונאים וטרקלין היכול לשמש כחדר תדרוך לעיתונאים. בשנת 2000 שונה שמו של החדר ל"חדר תדרוך העיתונאים ע"ש ג'יימס ס. בריידי" לכבודו של ג'יימס בריידי, דובר הבית הלבן לשעבר שנורה במהלך ניסיון התנקשות בנשיא רונלד רייגן בשנת 1981 ונותר משותק בפלג גופו השמאלי והיה מרותק לכיסא גלגלים לשארית חייו. סגל כתבי הבית הלבן, באתר אנציקלופדיה בריטניקה (באנגלית) History, White House Correspondents' Association (WHCA) (באנגלית) Tau, Byron (2016-11-16). "Q&A: What Is the Press Pool and What Does It Do?". Wall Street Journal. ISSN 0099-9660. נבדק ב-2023-08-25. The Rise and Fall of the Star White House Reporter, POLITICO, ‏29 באפריל 2022 (באנגלית) Robert P. Watson, Life in the White House: A Social History of the First Family and the President's House, SUNY Press, 1 במאי 2004, ISBN 978-0-7914-6098-6
ג'ואל פירו

ג'ואל מוחמד רמזאן פירו (בהולנדית: Joël Mohammed Ramzan Piroe; נולד ב-2 באוגוסט 1999) הוא כדורגלן הולנדי המשחק בעמדת החלוץ בלידס יונייטד מהצ'מפיונשיפ. פירו נולד בהולנד להורים ממוצא סורינאמי. הוא החל לשחק כדורגל בגיל חמש ועבר בהמשך לאקדמיית הצעירים של ניימכן. לאחר שבתחילת הקריירה שלו שיחק בעמדות המגן השמאלי והקשר השמאלי והבקיע שערים רבים, החליט מאמנו בקבוצת הילדים של גיל 12 להעבירו לעמדת החלוץ. ב-2013 עבר לאקדמיית הצעירים של פיינורד ולאחר שנה לזו של פ.ס.וו. איינדהובן. הוא חתם על חוזה מקצועני ראשון, בנובמבר 2016. את הופעת הבכורה שלו ערך פירו ביונג פ.ס.ו, קבוצת המילואים של איינדהובן, המשחקת בליגת המשנה ההולנדית, ב-2 בדצמבר 2016 מול אכילס 29'. באוגוסט 2019 הושאל לשנה לספרטה רוטרדם וערך את הבכורה שלו בליגת העל ההולנדית ב-25 באוגוסט כשעלה כמחליף בדקה ה-60 של המשחק מול זוולה שהסתיים בתיקו 2-2. ב-2 ביולי 2021 עבר פירו לסוונסי סיטי בחוזה לשלוש שנים, תמורת סכום שלא פורסם, והוערך בכמיליון פאונד. ב-10 באוגוסט הוא כבש במשחק הבכורה שלו בקבוצה במסגרת גביע הפוטבול ליג מול רדינג, שהסתיים בניצחון בתוצאה 0–3. ב-24 באוגוסט 2023 חתם לארבע שנים בלידס יונייטד מהצ'מפיונשיפ תמורת סכום שלא פורסם, והוערך במעל עשרה מיליון פאונד. ב-26 באוגוסט הבקיע שער בכורה בהופעתו הראשונה, במשחק הליגה מול איפסוויץ' טאון, שהסתיים בניצחון בתוצאה 3–4. ב-17 בספטמבר כבש צמד בניצחון 0–3 על מילוול. ב-23 בספטמבר כבש את שערו הרביעי בחמישה משחקים בניצחון 0–3 על ווטפורד. הוא נכנס כמחליף במשחק הראשון לעונת 2024/2025 ב-10 באוגוסט מול פורטסמות', ובישל את שער השוויון של לידס בדקה ה-95 של המשחק, שהסתיים בתיקו 3-3. ב-31 באוגוסט כבש שער בכורה לעונה בניצחון 0–2 על האל סיטי. מעודכן ל-4 באוקטובר 2024 הופעה בליגה האירופית הופעות בשלב הפלייאוף של הצ'מפיונשיפ נעל הזהב באליפות אירופה בכדורגל עד גיל 19 (1): 2017 ג'ואל פירו, באתר Transfermarkt ג'ואל פירו, באתר Soccerway ג'ואל פירו, באתר WorldFootball.net ג'ואל פירו, באתר FootballDatabase.eu Joël Piroe, WorldFootball Profvoetballers van Surinaamse afkomst, Natio Suriname Alleen Joël Piroe kan Joël Piroe remmen, PSV.nl, 30 December 2018 (בהולנדית) PSV contracteert Joël Piroe, PSV.nl, 16 November 2016 (בהולנדית) Game Report, Weltfussball, 2 December 2016 PSV send Piroe on loan to Sparta Rotterdam, Football Oranje, 22 August 2019 PEC Zwolle - Sparta Rotterdam 2:2 (Eredivisie 2019/2020, 4. Round), worldfootball Swansea City Complete Deal for PSV Striker Joel Piroe, Swansea City. 2 July 2021 Joel Piroe: Swansea City sign PSV Eindhoven striker, BBC Sport. 2 July 2021 Gareth Vincent, Reading 0-3 Swansea, BBC Sport. 10 August 2021 Leeds United Sign Swansea City Striker Joel Piroe, Leeds United, 24 August 2023 Joel Piroe: Leeds United sign striker from Swansea City for £10m-plus, BBC Sport. 24 August 2023 Ipswich Town 3 Leeds United 4, BBC Sport, 26 August 2023 Rob Stevens, Millwall 0 Leeds United 3, BBC Sport, 17 September 2023 Leeds United 3 Watford 0, BBC Sport, 23 September 2023 Leeds United 3 3 Portsmouth, BBC Sport, 10 August 2024 Leeds United 2 0 Hull City, BBC Sport, 31 August 2024 Four share Under-19 top scorers' prize, UEFA.com, 15 July 2017
יחסי אנגולה–נורווגיה

יחסי אנגולה-נורווגיה הם היחסים הבילטרליים והדיפלומטיים בין אנגולה ונורווגיה. לנורווגיה יש שגרירות בלואנדה, בירת אנגולה, בעוד שלאנגולה יש שגרירות לא מאוישת בסטוקהולם, בירת שוודיה. היחסים הדיפלומטיים בין אנגולה ונורווגיה כוננו ב-31 באוקטובר 1977. שגרירות נורווגיה בלואנדה נפתחה ב-1998. אנגולה מתוארת כשותפתה הכלכלית החשובה ביותר של נורווגיה באפריקה. ב-1991 הקימה חברת הנפט הנורווגית אקוינור בסיס באנגולה. בסיסה של החברה באנגולה הוא הבסיס הגדול ביותר שלה ברחבי העולם, פרט לאלה שבנוורגיה עצמה. בדצמבר 2018 ביקרה באנגולה ראשת ממשלת נורווגיה, ארנה סולברג. הייתה זו הפעם הראשונה שבה ביקר ראש ממשלה נורווגי מכהן באנגולה. Norway in Angola, Norgesportalen (באנגלית) Strengthening business relations between Angola and Norway, באתר "Naba" (באנגלית)
Hispasat

Hispasat היא קבוצת חברות תקשורת ספרדית שמספקת שירותי לוויין. החברה הוקמה בשנת 1989 בהחלטת ממשלת ספרד והיא מספקת שירותים למגזר הממשלתי וללקוחות מסחריים. צי הלוויינים שלה מעביר 1250 ערוצי טלוויזיה ורדיו לכ-30 מיליון לקוחוח. בנוסף לכך מסופקים שירותים לטלפון סלולרי. הלוויין הראשון "Hispasat 1A" שוגר ב-11 בספטמבר 1992 ממרכז החלל הגיאני. הוא הוצב במסלול גאוסטציונרי ושירת לקוחות באירופה. הלוויין היה במשקל 2194 ק"ג. לוויין מתקדם מסדרה זו הגיע למשקל כ-6,092 ק"ג. בשנת 2004 שוגר לוויין "Amazonas 1" שמיועד ללקוחות באמריקה הלטינית. קבוצת Hispasat כוללת מספר חברות שמשרתות את הלקוחות באזורים שונים. מניות החברה מפוזרות בין חברות ממשלתיות שונות. החברה מבצעת פרויקטי מחקר ופיתוח בהתאם להחלטות ממשלת ספרד. פרויקט IGNIS מיועד לשפר יכולת כיבוי שרפות ביערות. פרויקט Saturno בוחן אפשרויות שונות לפיתוח בית חכם. חברת Hisdesat ש-43% מבעלותה הנמצאים בידי Hispasat מעפילה לווייני תקשורת צבאית ולווייני ריגול לטובת הכוחות המזוינים של ספרד. מרכז בקרת הלוויינים של החברה נמצא בפרברי מדריד. מדיה וקבצים בנושא Hispasat בוויקישיתוף אתר האינטרנט הרשמי של Hispasat נתוני שיגורים Hispasat, ברשת החברתית אקס (טוויטר) Hispasat, ברשת החברתית אינסטגרם Hispasat, ברשת החברתית LinkedIn Hispasat, סרטונים בערוץ היוטיוב
ברין צ'פמן-פאריש

ברין צ'פמן-פאריש (באנגלית: Bryn Chapman Parish נולד; 17 באוגוסט 1997 הוא שחקן ודוגמן אוסטרלי. צ'פמן-פאריש גדל בפרברי סידני, אוסטרליה. הוא גילה את אהבתו לבמה בגיל 8 באזורים הכפריים של צרפת, כאשר שיחק בהפקה של להקת תיאטרון של סיראנו דה ברז'ראק. הוא המשיך להופיע בטירות ובתיאטראות ברחבי צרפת מדי קיץ במשך העשור הבא. הוא למד בבית הספר התיכון הידוע לאמנויות הבמה "ניוטאון" בסידני, שם השתתף באינספור מופעים בבית הספר. בשנת 2019, סיים את לימודיו בתואר ראשון במשחק באקדמיה היוקרתית לאמנויות הבמה המערבית האוסטרלית. לצד משחק צ'פמן-פאריש מדגמן. הופעתו הראשונה הייתה על המסך הגדול כשגילם שבוי מלחמה בסרט הדרמה לא נשבר. הוא שיחק בכמה סרטים קצרים עד שלוהק לתפקיד ראשי בסדרת הנעורים האוסטרלית תיכון הלבבות השבורים חידוש לסדרה המצליחה באותו שם משנות התשעים. צ'פמן-פאריש חבר בלהקת "Mac the Knife". ב-23 ביוני 2023 הוציאו את הסינגל "Blood of My Blood". ברין צ'פמן-פאריש, ברשת החברתית אינסטגרם ברין צ'פמן-פאריש, במסד הנתונים הקולנועיים IMDb (באנגלית) ברין צ'פמן-פאריש, באתר סאונדקלאוד (באנגלית) Bryn Chapman Parish - Biography, IMDb (באנגלית אמריקאית) Kinta Walsh-cotton, Bryn Chapman Parish looks chic at Heartbreak High Premiere, Mail Online, ‏2022-09-09 Simon Walter, Revealed, The Philosophers' Magazine, 1999, עמ' 21–22 doi: 10.5840/tpm19995120 Mac the Knife - Blood of My Blood (Official Video), נבדק ב-2023-08-26
גופן (פירושונים)

האם התכוונתם ל... גופן – סגנון עיצוב אותיות אישים: דויד גופן – טניסאי בלגי חיים גופן – איש צבא ישראלי גוף גופין